google/wiki40b huggingface dataset:
Vest-Virginia

Demografi

Ifølge The United States Census Bureau var den totale befolkningen i Vest-Virginia  1.juli 2011 1 855 364.
Ifølge folketellingen fra 2010 med justerte anslag i 2011 var 93 % av befolkningen hvite uten latinamerikansk bakgrunn, 3,5 %  var svarte eller afroamerikanere, 1,4%  var av to eller flere raser og 1,3 % var latinos av hvilken som helst rase. Resten var amerikanske indianere eller asiater.
Den etniske opprinnelsen flest påberopte seg ved folketellingen i 2000 var amerikansk (18,7 %), tysk (14 %), engelsk (9,7 %, irsk (11 %) og indiansk (4,4 %). (Det kan velges mer enn en etnisitet).
Bare 1,2 % av befolkningen var i 2010 født i utlandet, som er den laveste prosentandelen i USA. Vest-Virginia har også den laveste andelen personer som snakker et annet språk enn engelsk hjemme (2,3 %). 
Gjennomsnittsinntekten pr.person (2006-2010) var $21,232 som er under landsgjennomsnittet på $27,334. Andelen som levde under fattigdomsgrensa var 17,4 % mot 13,8 % for USA totalt.
USA-mesterskapet på 100 miles fjelløp 2017

USA-mesterskapet på 100 miles fjelløp 2017 (USATF 100 Mile Trail Championships) ble arrangert 4. februar 2017, som en del av ultrafjelløpet Rocky Raccoon 100 i Huntsville i Texas i USA.
Rannveig Haugen

Karriere

Haugen spilte for Storhamar Håndball, der hun også var lagkaptein, fram til 2007/08-sesongen. Etter dette valgte hun en karriere i utlandet, og spilte først for Team Esbjerg i to år, deretter HC Leipzig i Tyskland. 
I 2010 deltok hun ved VM i beachhåndball 2010 i Antalya i Tyrkia. Her vant Norge gull, etter 2-0-seier over Danmark i finalen.
Hun returnerte til Norge i 2012, og gikk da til Oppsal, der hun spilte i 2012/13-sesongen. 
I juli 2013 deltok hun ved EM i beachhåndball 2013 i Randers i Danmark, der Norge fikk bronse etter at de vant bronsefinalen 2-1 over Ukraina.
Hun spilte også på Norges lag som deltok i beachhåndball ved World Games 2013. De vant alle sine tre kamper i gruppespillet, men tapte 1-2 for Ungarn i semifinalen. De måtte dermed spille bronsefinale mot Kinesisk Taipei. I denne kampen vant Norge begge omgangene, med 28-11 og 19-17, og kom dermed på 3.-plass.
Subaru World Rally Team

Subaru World Rally Team var et motorsportslag som deltok i Verdensmesterskapet i rally. Laget var eiet av Subaru, men trakk seg fra sporten i 2008.
Richard Taylor er teamsjef, og hovedkvarteret ligger i Banbury i England. Petter Solberg er for tiden teamets profil, men tidligere har andre stjerner som Colin McRae, Juha Kankkunen og Richard Burns kjørt for Subaru i VM. Annenfører i 2006 er australske Chris Atkinson, som også har kontrakt i 2007. Xavier Pons er tredjefører som ikke skal kjøre alle rundene men noen.
Verdt å vite

Verdt å vite er et norsk populærvitenskaplig magasinprogram som ble sendt på NRK Radio fra 1979 til 2011. Programmet inneholdt intervjuer med forskere, reportasjer fra forskningsinstitusjoner og populærvitenskapelige kåserier, samt redaksjonelle forskningsnyheter. Programmet gikk alle hverdager på P2 og hadde en halv times varighet. I starten gikk programmet en gang i uken og varte i 20 minutter.
I 2000 ble programmet tildelt Forskningsrådets formidlingspris. I 2008 ble redaksjonen kåret til Årets Team i NRK, i 2005 fikk de Faktaavdelings ærespris. 
I  2011 ble programmet slått sammen med Sånn er livet til et nytt program kalt Ekko.
Første sending gikk mandag den 8. januar 1979.
Åbo Underrättelser

Åbo Underrättelser (ÅU) er en svenskspråklig lokalavis for Åbo, Sankt Karins og Åboland i Finland. Den utkommer fem dager i uken og har et opplag på rundt 7 500 eksemplarer. Nyhetene publiseres også på avisens nettside.
Første eksemplar av Åbo Underrättelser utkom den 3. januar 1824, og avisen er dermed Finlands eldste dagsavis som fortsatt eksisterer. Avisen hadde tidligere en viss opinionsdannede betydning på riksplan.
Åbo Underrättelser eies av Förlags Ab Sydvästkusten.
Rudolf Virchow

Bakgrunn

Rudolf Virchow var sønn av den schivelbeinske bonde og bykammerer Carl Christian Virchow († 1864) og hans hustru Johanna Maria (født) Hesse († 1857), en søster av byggherren og arkitekten Ludwig Ferdinand Hesse.

Utdannelse, medisinsk virke

Han startet sin vitenskapelige karriere med å studere kyr ved det prøyssiske militærakademiet i Berlin, nærmere bestemt ved  Friedrich-Wilhelm-instituttet som var innrettet mot utdannelsen av militærleger. Han ble promovert til doktor i medisin i 1843. Følgende år ble han assistent hos obdusenten ved Charitésykwhuset i Berlin, utnevnt i 1846 til ordinarie obdusent der, og påbegynte påsken samme år godt besøkte forelesninger i patologisk anatomi. Han ble i 1847 dosent ved Berlins universitet. 
Han er mest kjent for arbeidet med celleteorien, der han kom fram til at alle celler stammer fra andre celler, og ikke blir til ved spontan generasjon. Før dette var den vanlige oppfatningen at organismer kunne oppstå av ikke-levende materiale. For eksempel trodde man at makk oppstod på råtten kjøtt av seg selv. Italieneren Francesco Redi motbeviste at dette ikke stemte. Redis arbeid gav opphav til regelen "alt levende kommer fra levende". 
Rudolf Virchow var, til tross for sine mange viktige bidrag til medisinen, en motstander av teorien om at bakterier kunne spre sykdom. Hans kritikk av Ignaz Semmelweis argumenter for bruk av såpe og hygiene gjorde at det tok lengre tid før antiseptikken kom i bruk.

Politisk engasjement

I politisk henseende gjorde Virchow seg kjent som en av den tyske liberalismens fremste representantger under den wilhelmske era. Rudolf Virchow var en av grunnleggerne av det liberale partiet Deutsche Fortschrittspartei, der han også ble medlem og som han representerte i Berlins byråd, Preussens parlament og senere i Tysklands Reichstag. I den rollen var han en av Otto von Bismarcks antagonister. 
I Preussens parlament utmyntet han uttrykket Kulturkampf i 1873, en sak der han var helt på Bismarcks side. Rudolf Virchow hadde, likesom mange av samtidens europeiske liberalere, antiklerikale oppfatninger. 
Virchows demokratiske oppfatning stod i nært samband med hans vitenskapelige anskuelser. En praktisk legeinnsats av stor betydning utførte Virchow ved sin mangeårige virksomhet i Berlins kommunalrepresentasjon, der han gjennomdrev en lang rekke sanitære reformer.
Hemerobius marginatus

Utbredelse

Hemerobius marginatus finnes i hele Norge, og er ganske vanlig.

Utseende

Hemerobius marginatus er en stor, lys gulfarget bladlusløve. Kroppen er omtrent 10 mm. lang. Ryggsiden på brystpartiet har et lysere midtfelt og mørkere sider. Dette kan være vanskelig å se fordi kroppen er så lyst farget. Hodet er nedoverbøyd, med munndelene på undersiden (ortognath).
Hemerobius marginatus har en bue, en tilbakeløpende tverribbe i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta). Vingemenbranen kan ha tydelige flekker, ribbenettet har mørkere striper eller felt.
Slektene Megalomus, Hemerobius og Wesmaelius har alle to rekker av skråstilte tverribber i bakvingene.
En egen form, f. lapponica, som er mørkere, brunlig, finnes i nordlige skandinavia.
Artene i slekten Hemerobius kan være vanskelige å skille fra hverandre. For enkelte arter er bare hannens genitalia som er et sikkert artskjennetegn. Hunner kan vanskelig artsbestemmes når de er nyklekte, eldre hunner kan artsbestemmes ut fra genitaliene, men dette medfører disseksjon.

Levevis

Hemerobius marginatus er rovdyr og lever vanligvis av bladlus. Arten er tilknyttet skog eller krattskog. Den finnes både i løv- og barskog.
Edward R. Ayrton

Bakgrunn

Han var sønn av William Scrope Ayrton (en britisk konsulatfunksjonær i Kina) og Ellen Louisa McClatchie, og ble født i 1882 (tilfeldigvis det samme året som grunnleggelsen av Egypt Exploration Fund). Han ble utdannet ved St Paul's School, i London.
Zar'roc

Kjennetegn

Zar'roc har en rød klinge som skinner sterkt i lyset. Den har også (ifølge filmen) en blå stein i bunnen.
Ed Lee

Bakgrunn

Ed Lee var av kinesisk herkomst; hans foreldre var innvandret fra Taishan i det sørlige Kina. Lees far, Gok Suey Lee, kjempet i Koreakrigen, var kokk, og drev en restaurant i Seattle Han døde da Lee var 15. Moren var syerske og servitrise.
Ed Lee hadde fem søsken. Han gikk på Bowdoin College i delstaten Maine og studerte etter sin eksamen i 1974 videre ved Boalt Hall School of Law på University of California, Berkeley. I 1978 tok han slutteksamen derfra.

Borgermester

Han var den første person av asiatisk herkomst som tiltrådte embedet som San Franciscos borgermester. Han etterfulgte i 2011 Gavin Newsom som var blitt valgt til Californias viaeguvernør.
PH-prisen

PH-prisen ble stiftet i 1967 av PH-fondet ved Inger Henningsen og firmaet Louis Poulsen & Co.
Det er en pris som ble utdelt årlig på dagen d. 9. september til ære for Poul Henningsen og for at minne hans fødselsdag.
Prisen ble gitt til personer eller institusjoner, som yter innsats innen områder som lå PH nært som arkitektur, kunst, kunstindustri, teater og musikk.
Prisen ble sist utdelt i 1987.
Landrase

En landrase er lite foredlet og spesialisert rase. Innen zoologien kan det sies å være en rase som i større grad lever naturlig i et begrenset område, hvor den gjennom tid har tilpasset seg miljøet og habitatet genetisk. Landraser har typisk større genetisk spredning enn motsatsen, som kalles en kulturrase. Med det mener man at utseende og atferd i større grad kan variere mellom individene.

Landrasetype

Landrasetype er et begrep som benyttes ofte i beskrivelsen av tamsauraser. Uttrykket betegner raser som har kort hale (derfor blir typen også kalt korthalesau) og ull med dobbel karakter, altså forholdsvis kort, finfibret bunnull og lang, glatt og grovere dekkull. Landrasetyper må derfor ikke forveksles med en landrase, som nevnt ovenfor. Motsatsen til landrasetypen kalles en crossbredtype.
Matty Lund

Landslaget

15. november 2016 fikk han sin første landskamp for Nord-Irland mot Kroatia.
Hard Rock Café Stockholm

Bilder

Klikk på bildene for større versjoner.
Undersøkende journalistikk

Undersøkende journalistikk er systematisk journalistikk for å avdekke alvorlige, av og til ulovlige, samfunnsfenomener. Det benyttes ofte alternative kilder for å finne ut hva som egentlig har skjedd.
Mount Martin (Antarktis)

Mount Martin er et fjell på 1 360 moh. som ligger like nord for toppen av Anthonybreen på østkysten av Palmer Land i Antarktis.
Fjellet har store klipper på sørøstsiden. Det ligger i utkanten av et område utforsket av British Graham Land Expedition (BGLE) i 1936, og ble fotografert fra luften av U.S. Antarctic Service (USAs) i 1940. I 1947 ble fjellet fotografert fra luften av medlemmer av Ronne antarktiske forskingsekspedisjon (RARE), under Finn Rønne, mens Falkland Islands Dependencies Survey (FIDS) kartla det fra bakken. Det ble navngitt av Rønne etter Orville Martin, en elektriker som var med på å skaffe radioutstyr til Ronne-ekspedisjonen.
Randall Azofeifa

Landslaget

Han ble tatt ut i Costa Ricas tropp til VM i fotball 2018 i Russland.
Agallissus lepturoides

Utseende

Middelsstore, slanke trebukker. Grunnfargen er svart, dekkvingene gjerne med gulaktige flekker. Oversiden er ikke påfallende hårete. Antennene er kortere enn kroppen, gjerne omtrent halvparten så lange. Beina er slanke.

Utbredelse

Arten er utbredt i det sørvestlige Nord-Amerika og Mellom-Amerika, fra Texas i nord til Honduras i sør.
Hoot Lake

Hoot Lake er et lite sted og en innsjø ved Fergus Falls i Otter Tail County, delstaten Minnesota i det sentrale USA. Det er et kraftverk her bestående av et kullfyrt anlegg med et lite, integrert vannkraftverk. Kullkraftverket har installert 196 MW, fordelt å 8 + 64 + 84 MW enheter, mens vannkraftverket bare yter 1 MW. Operatør er Otter Tail Power Co.
Vannkraftverket er fra 1919, mens kullanlegget ble bygget ut i årene 1945–1964. Brenselkilden er kull.
Sarpedon

Sarpedon var i henhold til gresk mytologi en sønn av Zevs og Europa. Han var bror av Minos og Rhadamantys.
Egentlig er det nevnt to sønner av Zevs ved navn Sarpedon: den første er Zevs' sønn med Europa som ble konge i Lykia, og den andre er Zevs' sønn med Laodameia, som også ble konge i Lykia. Den første ble konge etter å ha dratt fra Kreta. Den andre styrte kongeriket Lykia på den samme tid som Trojakrigen, og nevnes i Homers Iliaden (sang 6, 205).
Doesburgia

Utseende

En stor, kraftig, svart trebukk. Hunnen er mye større enn hannen. Pronotum har en kraftig pigg på sidene og er kledt med gulgrå bestøving. Dekkvingene har en pigg på "skuldrene" og har uregelmessige, brede tverrbånd av lys bestøvning. Antennene er nokså tynne, omtrent så lange som kroppen hos hunnene, en del lengre hos hannene.

Utbredelse

Arten er bare kjent fra Sulawesi.
Kraftvarmeverket ved DTU

Kraftvarmeverket ved DTU er et varmekraftverk ved Danmarks Tekniske Universitet (DTU) i Kongens Lyngby utenfor København i Danmark. Dette anlegget er et såkalt kraftvarmeverk som utnytter inntil 90% av energien i det fossile brenselet, ved at spillvarmen utnyttes til levering av fjernvarme. Operatør er DONG Energy. 
Anlegget ble installert i 1998. Brenselskilden er naturgass. Kraftvarmeverket produserer 38 MW elektrisitet og 32 MJ/sek fjernvarme, nok til å dekke 9 000 boligers varmebehov og elektrisitetsbehovet til 40 000 husholdninger.
Markblomsterfluer

Utseende

Små til middelsstore, tettbygde, gule og svarte blomsterfluer. Fasettøynene er uten eller nesten uten hår. Bakkroppen har vanligvis tre par gule flekker, men de to bakerste flekkparene kan være grodd sammen til tverrbånd. Langs bakkroppens sidekant er det vanligvis en smal kantlist, som er svarthåret.

Levevis

Flere arter, blant andre vanlig markblomsterflue (Eupeodes corollae), kan foreta vandringer over betydelige avstander. På grunn av dette kan de også dukke opp nær sagt hvor som helst. Larvene lever av bladlus.

Utbredelse

De fleste av de beskrevne artene lever i Palearktis, men det finnes også en del arter i Nord-Amerika.
Det hvite skip

Ettervirkninger

Stefan av Blois, kong Henriks nevø ved hans søster Adela, skulle etter sigende også ha seilt med Det hvite skip, men ble isteden med kongens skip. Orderic Vitalis tilskriver dette et brått utbrudd av diaré eller magesyke. Stefan skal også ha mislikt den utstrakte drikkingen. Uansett grunn kan det ses som et grusomt skjebnens lune at Stefan av Blois på nære nippet unngikk døden i bølgene, ettersom et direkte resultat av William Adelins død var at Stefan overraskende maktet å la seg krone til Englands konge mens baronene satt i Normandie og diskuterte hvem som burde etterfølge den avdøde Henrik I.

Historisk fiksjon

Det hvite skipets forlis danner åpningen av Ken Folletts mest populære roman Stormenes tid (The Pillars of the Earth, 1989). Skipsforliset setter scenen for hele bakgrunnen i Folletts historie, som er basert på den etterfølgende borgerkrigen mellom keiserinne Maud av England og Stefan av Blois. 
Skipsforliset er også beskrevet i detalj av Sharon Penman i den historiske romanen som gjorde henne kjent, Da Kristus og hans engler sov (When Christ and His Saints Slept, 1994). Skipet blir også referert til i Geoffrey Hills dikt «The White Ship» i diktsamlingen For the Unfallen. Det samme gjorde Dante Gabriel Rossetti i diktet «The White Ship: a ballad»; første gang utgitt i 1881 i hans samling Ballads and Sonnets.
Sheridan County (Wyoming)

Historie

Fylket ble grunnlagt i 1888.
Populærvitenskap

Populærvitenskap betegner bestrebelser på å formidle vitenskapelig kunnskap til lekfolk. Populærvitenskap kan være utformet av forskerne selv eller andre, for eksempel journalister, og kan ta mange former, blant annet sakprosabøker, fjernsynsprogrammer, tidsskrift- og avisartikler og nettsteder.
Odontria

Utseende

Små, bunlige oldenborrer. Oversiden er fløyelsaktig og kledt med lange, oppstående hår.

Levevis

Larvene lever i jorden, utviklingen tar ett år. De voksne billene klekkes på høsten (april -mai) og har en lang aktivitetsperiode (til februar), med en dvaleperiode om vinteren. De flyr i skumringen når temperaturen er høyere enn 6-7 grader. De voksne billene gnager på planter, blant annet ulike gress og kløver.

Utbredelse

Arten lever i New Zealand.
Fylkestingsvalget 1987

Fylkestingsvalget 1987 ble gjennomført 13. - 14. september 1987, samtidig med kommunestyrevalget. Valget ble holdt i alle fylker unntatt Oslo.
Stemmerettsalderen var 18 år. Utenlandske statsborgere som på valgdagen hadde vært bosatt Norge sammenhengende de tre siste årene, hadde også stemmerett.
2 833 727 personer hadde stemmerett ved fylkestingsvalget. Det ble avgitt 1 845 938 stemmer. Oppslutningen var 65,1%, en nedgang fra forrige valg. Til sammenligning var oppslutningen ved kommunestyrevalget 69,4%. 5 131 stemmer ble forkastet.
Ved valget ble det valgt 1 016 representanter til landets 18 fylker, Oslo unntatt. For å sikre kommunene en rimelig representasjon i 
fylkestingene i forhold til folketallet, tilfalt 111 av representantene på forhånd bestemte kommuner, såkalte utjamningsrepresentanter. Av de valgte representantene var 413 kvinner.
Spiniderolus

Utseende

Middelsstore (ca. 15 millimeter), avlange, mørke trebukker. Antennene er mye lengre enn kroppen, nokså slanke, det tredje leddet er særlig forlenget og utvidet til en kraftig tann i spissen. Pronotum er litt smalere enn dekkvingene, avrundet og knudrete. Dekkvingene er nesten jevnbrede, oftest kledt med lys bestøvning. Beina er tynne.

Levevis

Larvene lever i ved.

Utbredelse

Slekten er utbredt i Vest- og Sentral-Afrika, sør til Angola og Zimbabwe.
Gunnar E. Wille

Biografi

Wille er utdannet som kjemiingeniør ved Norges tekniske høgskole i 1961. Siden tok han licentiatgrad i teknisk økonomi i 1965 og deretter gikk turen til Massachusetts Institute of Technology hvor han studerte ved Sloan School of Mangaement. Fra 1965 til 1967 jobbet han ved DeNoFaLilleborg, deretter var han fra 1968 til 1974 driftsdirektør i Norsk Brændselsolje. Så kom han i 1974 til IBM, der han var administrerende direktør fra 1975 til han i 1979 ble utvalgt av det amerikanske moderkonsernet til å lede blant annet IBMs virksomhet i Midtøsten og Afrika fra Europa-hovedkontoret i Paris.
Gunnar E. Wille ble organisatorisk en meget sentral skikkelse da han tiltrådte i Aftenposten. Det ble meislet ut en ny organisasjonsplan. Schibsted-gruppens hovedavdelinger ble overført til Aftenposten, og de administrative seksjonene skulle rapportere direkte til direktør Wille. Direksjonen i gruppen skulle være det direkte overordnede organ for administrerende direktør. Men Schibsted-gruppen og direktør Wille hadde forskjellig syn på avisens utvikling, organisasjon og drift. Begge parter ble derfor enig om at Wille fratrådte sin stilling.
Terrence Howard

Diskografi

Howard har gitt ut ett album: «Shine Through It». Det inneholder 11 sanger, og er rolige sanger med mye piano- og gitarspill.
Flotta

Flotta er en øy den skotske øygruppen Orknøyene, beliggende mellom Hoy og South Ronaldsay.
Øya har en stor oljeterminal, og har fergeforbindelse med Houton på Mainland og Lyness og Longhope på Hoy.
Protorthoptera

Utseende

Ofte ganske store, vingede insekter (Protophasma dumasii hadde for eksempel en vingelengde på ca. 75 millimeter). De fleste av gruppene er temmelig ufullstendig kjente.

Fossiler

I denne gruppen blir det plassert arter som levde i Karbon og Perm.
De er noen av de tidligste, og mest primitive, av de vingede insektene.
Eyjolv Dådaskald

Eyjolv Dådaskald (norrønt Eyjólfr dáðaskáld) var en skald som var aktiv tidlig på 1000-tallet. Tilnavnet «Dådaskald» beskrev en skald som diktet om høystemte dåder.

En hedensk hirdskald

Med unntak av det som kan bli antatt fra hans diktning er det ingenting som er kjent om Eyjolf. Han kan ha vært fra Island slik som mange andre islandske skalder fra denne tiden, men ut ifra de manglende informasjonen om hans liv kan han like gjerne ha vært norsk.
Refrenget fra Bandadråpa feirer Eirik Ladejarl for å seire «ved guders vilje», en frase som er lånt fra Einar Skålaglams kvad Vellekla. Einar var hirdskald hos Eiriks far, Håkon Ladejarl. Den hedenske referansen i diktet om den tilsynelatende kristne Eirik kan antyde at skalden selv ikke var kristen.
Bergen bystyre 2011–2015

Bergen bystyre hadde i perioden 2011–2015 et borgerlig flertall, og et flertallsbyråd bestående av Høyre, Fremskrittspartiet og Kristelig Folkeparti. KrF trådte ut av byrådet i juni 2014. Martin Smith-Sivertsen (H) er byrådsleder, Trude Drevland (H) er ordfører, og Tor A. Woldseth (FrP) er varaordfører.

Byrådet

Det har vært tre forskjellige byråd i valgperioden 2011-2015:
1. Byrådet Mæland III fra 31. oktober 2011 til 16. oktober 2013.
2. Byrådet Stolt-Nielsen fra 17. oktober 2013 til 20. oktober 2014.
3. Byrådet Smith-Sivertsen fra 20. oktober 2014.
Byrådet Mæland III var et flertallsbyråd bestående av Høyre, Frp og KrF med følgende sammensetning: Byrådsleder Monica Mæland (H), Finansbyråd Liv Røssland (Frp), Skolebyråd Harald Victor Hove (H), Byutviklingsbyråd Filip Rygg (KrF), Helsebyråd Hilde Onarheim (H), Kulturbyråd Gunnar Bakke (Frp) og Sosialbyråd Lisbeth Iversen (KrF). I juni 2013 ble sosialbyråd Iversen erstattet av Dag Inge Ulstein (KrF). Byrådet gikk av som en følge av at byrådsleder Mæland ble utnevnt til statsråd i Erna Solbergs regjering.
Byrådet Stolt-Nielsen var i begynnelsen identisk med byrådet Mæland III, med unntak av at Ragnhild Stolt-Nielsen (H) overtok som byrådsleder. Kulturbyråd Bakke gikk av i mars 2014, og ble 2. mai erstattet av Helge Stormoen (Frp). Byutviklingsbyråd Rygg gikk av i mai 2014, og ble erstattet av Henning Warloe (H) 14. august. Sosialbyråd Ulstein gikk av i juni, da KrF trådte ut av byrådet grunnet uenighet om bybanetraseen fra Bergen sentrum til Åsane, og ble erstattet av Eiler Macody Lund (Frp) 14. august 2014. Byrådet gikk av som en følge av at Bergen Høyre valgte Martin Smith-Sivertsen som ny byrådslederkandidat for kommunevalget i 2015 istedenfor sittende byrådsleder Ragnhild Stolt-Nielsen.
Byrådet Smith-Sivertsen overtok 20. oktober 2014, og var i begynnelsen identisk med byrådet Stolt-Nielsen med den forskjell at Martin Smith-Sivertsen (H) overtok som byrådsleder og Jana Midelfart Hoff (H) ble utnevt til ny skolebyråd (hun hadde permisjon frem til 1. januar 2015, og Charlotte Spurkeland (H) vikarierte frem til tiltredelsen). Finansbyråd Røssland gikk av 1. juni 2015 og ble erstattet av sosialbyråd Eiler Macody Lund (Frp). Silje Hjemdal (Frp) ble utnevnt til ny sosialbyråd 8. juni 2015.
Det sittende byrådet har dermed følgende sammensetning: Martin Smith-Sivertsen (H), byrådsleder fra 20. oktober 2014, Eiler Macody Lund (Frp), finansbyråd fra 1. juni 2015, Jana Midelfart Hoff (H), skolebyråd fra 1. januar 2015, Henning Warloe (H), byutviklingsbyråd fra 14. august 2014, Hilde Onarheim (H), helsebyråd fra 24. januar 2011, Helge Stormoen (Frp), kulturbyråd fra 2. mai 2014, og Silje Hjemdal (Frp), sosialbyråd fra 8. juni 2015.
Wisdom

Handling

John Wisdom (Emilio Estevez) er ung, kjekk og ærgjerrig mann som i utgangspunktet har tiden foran seg. Men et biltyveri begått i tenårene plasserer ham i strafferegisteret og dermed blir de fleste dører stengt. Han bestemmer seg for å gjøre noe samfunnsnyttig. Sammen med sin venninne (Demi Moore) begynner han derfor å rane banker. Han blir etterhvert kjendis og i mange folks øyne en helt. En kriminell ville tatt pengene og løpt, men John Wisdom har tatt et standpunkt og oppfører seg som en moderne Robin Hood.

Om filmen

Wisdom ble ingen publikumssuksess og innbrakte kun $5,7 millioner ved amerikanske kinoer. Den havnet på en 104.-plass over de mest innbringende filmene i USA i 1987.
Den ble relativt dårlig mottatt av Aftenpostens anmelder som blant annet skrev: «Det virker lite overbevisende at paret - en slags blek versjon av Bonnie and Clyde - klarer seg unna forfølgerne, i den samme bilen og uten kamuflasje, fra by til by og fra stat til stat. Sluttscenen er melodramatisk og langdryg, og hele filmen hadde stått seg på å bli klippet ned ca. 20 minutter».